b'\n_START_ARTICLE_\nRiftna dolina\n_START_PARAGRAPH_\nRiftna dolina je linearna ni\xc5\xbeinska oblika med ve\xc4\x8d vi\xc5\xa1jimi ali gorskimi verigami, nastala z delovanjem geolo\xc5\xa1kega razkola ali preloma. Riftna dolina je nastala na meji razmikajo\xc4\x8dih tektonskih plo\xc5\xa1\xc4\x8d, zaradi raztezanja zemeljske skorje, \xc5\xa1irjenja povr\xc5\xa1ine, ki se je naknadno poglobila zaradi sile erozije. Ko so bile napetostne sile dovolj mo\xc4\x8dne, da so povzro\xc4\x8dile razmikanje plo\xc5\xa1\xc4\x8d, je srednji del bloka padel med bloka na bokih, kar je ustvarilo tektonski jarek. Padec srednjega bloka je ustvaril skoraj vzporedne strme stene riftne doline. To je bil le za\xc4\x8detek riftne doline, saj se proces nadaljuje, dolina se \xc5\xa1iri, dokler ne postane velika kotlina, ki se napolni z usedlinami iz obrobnih sten in okolice. Med najbolj znanimi primeri takega procesa je Vzhodnoafri\xc5\xa1ki tektonski jarek.  Na Zemlji se lahko rifne doline pojavijo na vseh nadmorskih vi\xc5\xa1inah, od morskega dna do pogorij v celinski ali v oceanski skorji. Pogosto so povezane s \xc5\xa1tevilnimi sosednjimi odvisnimi ali raz\xc5\xa1irjenimi obse\xc5\xbenimi dolinami, ki se obi\xc4\x8dajno \xc5\xa1tejejo za del geolo\xc5\xa1ko glavne riftne doline.\n_START_SECTION_\nRiftne doline na Zemlji\n_START_PARAGRAPH_\nNajobse\xc5\xbenej\xc5\xa1a riftna dolina se nahaja ob grebenu srednje-oceanskega sistema in je posledica \xc5\xa1irjenja morskega dna. Primera te vrste sta Srednjeatlantski hrbet in Vzhodnopacifi\xc5\xa1ki greben._NEWLINE_\xc5\xa0tevilne obstoje\xc4\x8de celinske riftne doline so posledica neuspelega kraka (aulacogen) v sti\xc4\x8di\xc5\xa1\xc4\x8du treh plo\xc5\xa1\xc4\x8d, to sta dva, Vzhodnoafri\xc5\xa1ki tektonski jarek in Bajkalska riftna cona, ki sta trenutno aktivni, kot tudi tretji, ki je lahko Zahodno antarkti\xc4\x8dni rift. V teh primerih so ne le skorja ampak tudi celotne tektonske plo\xc5\xa1\xc4\x8de v procesu razpada in ustvarjanja nove plo\xc5\xa1\xc4\x8de. \xc4\x8ce se bo proces nadaljeval, bodo kontinentalni rifti s\xc4\x8dasoma postali oceanski rifti._NEWLINE_Druge riftne doline so posledica zavojev ali zastojev v horizontalnem premikanju (strike-slip) prelomov. Ko so ti zavoji ali zastoji v isti smeri kot relativni pomiki vzdol\xc5\xbe preloma, pride do raz\xc5\xa1iritve. Na primer, za desni stranski premik preloma, bo zavoj v desno povzro\xc4\x8dil raztezanje in posledi\xc4\x8dno pogrezanje v obmo\xc4\x8dju nepravilnosti. Po mnenju mnogih dana\xc5\xa1njih geologov, Mrtvo morje le\xc5\xbei v riftu, ki izhaja iz leve diskontinuitete v levem bo\xc4\x8dnem premiku mrtvomorskega preoblikovanja preloma. Kadar prelom razdeli na dva sklopa, ali dva preloma te\xc4\x8deta blizu drug drugega, se lahko pojavi tudi podalj\xc5\xa1ek skorje med njima, kar je posledica razlik v premikih. Obe vrsti prelomov se pogosto pojavljata v majhnem obsegu, in ima za posledico zna\xc4\x8dilnosti kot je udirajo\xc4\x8di ribnik ali zemeljski plaz.\n_START_SECTION_\nJezera v riftnih dolinah\n_START_PARAGRAPH_\nMnoga izmed najve\xc4\x8djih jezer na svetu se nahajajo v riftnih dolinah. Bajkalsko jezero v Sibiriji, na seznamu svetovne dedi\xc5\xa1\xc4\x8dine,  je v aktivna riftna dolina. Bajkalsko je tako najgloblje jezero na svetu in z 20% na vse teko\xc4\x8de sladke vode na svetu, ima najve\xc4\x8djo prostornino.  Tanganji\xc5\xa1ko jezero, drugo po obeh merah, le\xc5\xbei v Albertine Rift, najzahodnej\xc5\xa1em kraku aktivnega Vzhodnoafri\xc5\xa1kega tektonskega jarka. Jezero Superior v Severni Ameriki, najve\xc4\x8dje sladkovodno jezero po povr\xc5\xa1ini, se nahaja v starem in mirujo\xc4\x8dem medkontinentalnem jarku. Najve\xc4\x8dje subglacialno jezero, jezero Vostok, tudi le\xc5\xbei v starodavni riftni dolini. Jezero Nipissing in jezero Timiskaming v Ontariu in Quebecu, Kanada, le\xc5\xbeita v notranjosti riftne doline imenovane jarek Ottawa-Bonnechere. \xc3\x9eingvallavatn, Islandija je najve\xc4\x8dje naravno jezero, je tudi primer jezera s strmimi pobo\xc4\x8dji.\n_START_SECTION_\nZunajzemeljske riftne doline\n_START_PARAGRAPH_\nRiftne doline se pojavljajo tudi na drugih planetih in naravnih satelitih. Za 4.000 km dolgo Valles Marineris na Marsu planetarni geologi verjamejo, da je velik riftni sistem.  Nekatere oblike Venere, predvsem je 4000 km Devana Chasma  in del zahodnega Eistla, in morda tudi Alta in Bell Regio razlagajo nekateri planetarni geologi kot riftne doline.  Nekateri naravni sateliti imajo tudi pomembne riftne doline. 2.000 km dolga Ithaca Chasma na Tetisu v sistemu Saturna je odli\xc4\x8den primer. Charonova Nostromo Chasma je prva potrjena v sistemu Plutona, veliko brezno do 950 km veliko na Haronu so tudi interpretirali kot velik rift, podobne tvorbe so opazili tudi na Plutonu.  Nedavna \xc5\xa1tudija ka\xc5\xbee kompleksen sistem starodavnih Luninih riftnih dolin vklju\xc4\x8dno Vallis Rheita in Vallis Alpes.  Uranov sistem ima tudi pomembne primere, z velikimi "chasma", za katere verjamejo, da so velikanski sistemi riftnih dolin, s pomembno 1.492 km dolgo Messina Chasma na Titaniju, 622 km Kachina Chasmata na Arielu, Verona Rupes na Mirandi  in Mommur Chasma na Oberonu.'